
АСОЦИАЦИЯТА НА ИНТЕРИОРНИТЕ ДИЗАЙНЕРИ В БЪЛГАРИЯ СТАРТИРА МАСТЕР КЛАС
НА ЕЛИА НЕДКОВ
Виртуозът на интериорния дизайн споделя идеи и опит с родни специалисти

[bookmark: _GoBack]Асоциацията на интериорните дизайнери в България стартира майсторски клас на арх. Елия Недков – Арт директор на VIERO - една от водещите италианска компании за интериорен дизайн, специализирана в работа с декоративни мазилки и облицовки. Класът е насочен към настоящи и бъдещи интериорни дизайнери, студенти по архитектура, както и всички специалисти и хора, които имат отношение към интериорния дизайн, стила и естетиката.  
Проектът ще се проведе през месеците април и май, като първата фаза стартира на 25 април (понеделник) в магазин Galeratto в 13.30 ч. Срещата с арх. Елиа Недков дава шанс на родните специалисти да се докоснат до работата на един от най-иновативните и успешни архитекти в Европа, както и да се поучат от неговия опит. Първата фаза на майсторския клас – „Идеен проект“ ще разглежда основни теми на интериорния дизайн като: запознаване с пространството, задача и изисквания, скици, центрове, концентрация на пространството, разделяне и обединяване на пространството, функционално разпределяне, активни и пасивни зони, емоционален заряд, светлина и тъмнина, цветове и материали и др.
По време на майсторския клас ще се разглеждат различни аспекти на проектирането – като се започне от функционалното разпределение на помещенията, ергономията в интериора, както на самите мебели, така и на взаимодействието помежду им. Ще се разработват и различни модели на проекти, ще се предлагат решения, за да се стигне до идеалния за клиента интериор.
Елиа Недков очаква всички таланти, с които да сподели знания и опит и заедно да генерират свежи идеи за бъдещи творчески проекти.
За допълнителна информация и записвания: 
0887 540 245 – Мария Михайлова 
info@aidb.bg
ttps://www.facebook.com/events/135665543446409/
www.aidb.bg
Арх. Елиа Недков е роден през 1971 г. в  Ямбол. Първоначално учи мода във Виена, а след това архитектура в Грац, Австрия. През 1998 отваря първото си студио в Грац, специализирано в архитектура, дизайн и графика. Носител е на много награди, някои от които „Polydecor Design Award“, „DuPont Corian“ за храна и кафе-бар и др. През 2004 г. той премества студиото си в Милано, където развива дейността си в различни насоки – архитектура, дизайн, графика. Работи в сътрудничество с много водещи фирми за дизайн.

